 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ስዑዲ ደቀንስትዮ መኪና ክዝውራ ኣፍቂዱ 27 መስከረም 2017 ምንጪ ስእሊ, Reuters መግለጺ ስእሊ, ስዑድ ዓረብ ንደቂ ኣንስትዮ መዘወሪ ፍቓድ ክትህብያ ንጉስ ሱዑዲ ዓረብ ሳልማን ቢን ዓብደልዓዚዝ ንፈለማ እዋን ደቀንስትዮ መኪና ክዝውራ ዘፍቅድ ሕጊ ከምዘጽደቐን እቲ ትእዛዝ ኣብ ሰነ 2018 ከምዝትግበርን ማዕከን ዜና መንግስቲ እታ ሃገር ኣፍሊጡ መንግስታውያን ምኒስትሪታት ነቲ ኣዋጅ ኣብ ውሽጢ 30 መዓልታት ንምትግባሩ ጸብጻባቶም የጻፍፉ ኣለው ኣብ ዓለም ስዑድ ዓረብ ጥራሕያ ደቀንስትዮ መኪና ንከይዝውራ ክትእግድ ጸኒሓ ኣብ ስዑዲ ዓረብ ደቂተባዕትዮ ጥራይ ኢዮም ፍቓድ መምርሒ መኪና ባቴንቲ ክሕዙ ዝፍቀደሎም መኪና ክዝውራ ዝተረኽባ ደቀንስትዮ ግን ማእሰርትን ካልእ ከቢድ መቕጻዕትን የጓንፈን ነይሩ ብሰንኪ እቲ ሕጊ ድማ ብዙሓት ስዑዳውያን ደቀንስትዮ ኣባላት ስድራ ቤቶም ዘመላልሱ መራሕቲ መካይን ክቖጽሩ ይግደዱ ተጣበቕቲ ሰብኣዊ መሰላት ኣብ ስዑዲ ዓረብ ንዓመታት ደቀንስትዮ መኪና ክዝውራ ጎስጊሶም ነቲ ሕጊ ዝተቓወማ ገለ ደቀንስትዮ ድማ ተኣሲረን እቲ ንጉሳዊ ኣዋጅ ኩሉ ናይ ትራፊክ ሕግታትን ስርዓታትን ዝትግብር ኮይኑ ደቂ ተባዕትዮን ደቀንስትዮን ፍቓድ መምርሒ መኪና ክውሃቡ ዘፍቅድ ክኸውንዩ ኢሉ እቲ ናይ ስዑዲ ናይ ዜና ማዕከን ኣምባሳደር ስዑዲ ዓረብ ኣብ ሕቡራት ኣሜሪካ ልኡል ኻልድ ቢን ሳልማን ከምዝበሎ ኣብ ታሪኽ ሃገርና ሎሚ ታሪኻውን ዓቢ ዕለትን ክኸውን ከሎ እቲ ኣዋጅ ኣብ ሰዓቱ ዝተኣወጀ ቅኑዕ ውሳነ ኢዩ ኢሉ ናይ ስዑዲ ቀዋሚ ልኡኽ ኣብ ሕቡራት ሃገራት ድማ ናይ ፖሊሲ ለውጢ ከምዝተገብረ ኣረጋጊጹ ንሱ ከምዝበሎ ደቀንስትዮ ሃገርና ፍቓድ መምርሒ መኪና ንምሓዝ ካብ ደቂተባዕትዮ ኣዝማደን ፍቓድ ኣይከድልየንን ኢዩ ኣብ ዝኾነ ስዓትን ቦታን ድማ መኪና ክዝውራ እየን ኢሉ ምንጪ ስእሊ, AFP መግለጺ ስእሊ, ንደቂ ኣነስትዮ መዘወሪ ፍቃድ መኪና ዘይትህብ ሃገር ስዑድ ዓረብ ጥራሕያ ርእይቶ ህዝቢ ኸ እንታይ ነይሩ? 